Rikunarita-ORG/Wikinium huggingface dataset:
# ప్రీతా విజయకుమార్

| ప్రీతా విజయకుమార్ |
| --- |
|  |
| జననం | ప్రీతా విజయకుమార్  (1982-01-10) 1982 జనవరి 10 చెన్నై, తమిళనాడు, భారతదేశం |
| ఇతర పేర్లు | ప్రీతా విజయకుమార్ ప్రీతా హరి |
| వృత్తి | నటి |
| క్రియాశీలక సంవత్సరాలు | 1998–2002 |
| భాగస్వామి |
హరి ​(m. 2002)​ |
| పిల్లలు | 3 |
| తల్లిదండ్రులు | * విజయకుమార్
* మంజుల
 |
| బంధువులు | అరుణ్ విజయ్ |

**ప్రీతా విజయకుమార్** (జననం 10 జనవరి 1982) భారతదేశానికి చెందిన సినిమా నటి.

## నటించిన సినిమాలు

| సంవత్సరం
 | సినిమా
 | పాత్ర
 | భాష
 | గమనికలు
 |
| --- | --- | --- | --- | --- |
| 1998
 | *రుక్మిణి* | రుక్మిణి
 | తెలుగు
 |  |
| 1998
 | *సందిప్పోమా* | నిలాని
 | తమిళం
 |  |
| 1998
 | *ధర్మ* | షర్మిల
 | తమిళం
 |  |
| 1999
 | *పొన్ను వీట్టుకారన్* | ఇందు
 | తమిళం
 |  |
| 1999
 | *పడయప్ప* | అనిత
 | తమిళం
 |  |
| 1999
 | *సుయంవరం* | హేమ కుసేలన్
 | తమిళం
 |  |
| 1999
 | *భార్య* | శాంతి
 | తెలుగు
 |  |
| 1999
 | *ఓం నమః శివాయ* | గౌరీ
 | కన్నడ
 |  |
| 1999
 | *ఉదయపురం సుల్తాన్* | గోపిక
 | మలయాళం
 | మలయాళ అరంగేట్రం
 |
| 2000
 | *కక్కై సిరాగినిలే* | గాయత్రి
 | తమిళం
 |  |
| 2000
 | *మా అన్నయ్యా* | సుమతి
 | తెలుగు
 |  |
| 2000
 | *క్షేమంగా వెళ్లి లాభంగా రండి* | జానకి
 | తెలుగు
 |  |
| 2001
 | *ప్రియమైనా నీకు* | శిరీష
 | తెలుగు
 | తమిళంలో పాక్షికంగా రీషాట్ చేయబడింది
"కాదల్ సుగమానతు" (2003)

 |
| 2001
 | *చందు* |  | తెలుగు
 |  |
| 2001
 | *దుబాయ్* | ఆలిస్
 | మలయాళం
 |  |
| 2001
 | *రెడ్ ఇండియన్స్* | ప్రీత
 | మలయాళం
 | తమిళంలో పాక్షికంగా రీషాట్ చేయబడింది
"తిలక్" (2004)

 |
| 2002
 | *అల్లి అర్జునుడు* | నిషా
 | తమిళం
 |  |
| 2002
 | *పున్నాగై దేశం* | నందిని
 | తమిళం
 |  |
| 2002
 | *స్నేహితన్* | ఆన్ మేరీ
 | మలయాళం
 |  |

## మూలాలు

## బయటి లింకులు

* ఇంటర్నెట్ మూవీ డేటాబేసు లో ప్రీతా విజయకుమార్ పేజీ
# దీప్తి భట్నాగర్

| దీప్తి భట్నాగర్ |
| --- |
| 2012 లో దీప్తి భట్నాగర్ |
| జననం |  (1967-09-30) 1967 సెప్టెంబరు 30 మీరట్, ఉత్తర ప్రదేశ్ |
| వృత్తి | మోడల్, నటి, టివి వ్యాఖ్యాత |

**దీప్తి భట్నాగర్** (జననం: సెప్టెంబరు 30, 1967) ఒక భారతీయ సినీ నటి, మోడల్. పెళ్ళిసందడి సినిమాతో తెలుగు ప్రేక్షకులకు సుపరిచితురాలు. సంజయ్ గుప్తా దర్శకత్వంలో వచ్చిన రాం శాస్త్ర అనే సినిమాలో జాకీ ష్రాఫ్, మనీషా కొయిరాలాతో పాటు నటించింది.

## జీవిత విశేషాలు

భట్నాగర్ ఉత్తర ప్రదేశ్ లోని మీరట్ లో జన్మించింది. ప్రాథమిక విద్య ఢిల్లీలో పూర్తి చేసింది. మీరట్ విశ్వవిద్యాలయంలో చదివింది. 1992 లో మీరట్ లో ఉన్న తన హస్తకళల సంస్థను ప్రచారంలోకి తెచ్చేందుకు మంచి ప్రకటనల సంస్థను వెతుక్కుంటూ ముంబై వెళ్ళింది.

## కెరీర్

1992 లో ముంబై వెళ్ళినపుడు రూపమాలిని అనే చీరల సంస్థ తమ ఉత్పత్తులకు మోడల్ గా ఉండమని ఒక ప్రకటన సంస్థ ఆహ్వానించింది. దాని తర్వాత ఆమెకు వరుసగా 12 అవకాశాలు వచ్చాయి. దాంతో ఆమె తన హస్తకళల సంస్థను చూసుకోవడం మానేసి పూర్తి స్థాయి మోడలింగ్ వృత్తిలోకి ప్రవేశించింది. 1990 లో ఈవ్స్ వీక్లీ పోటీల్లో విజేతగా నిలిచింది. తరువాత కొద్దిరోజులకే సింగపూర్ లాంటి దేశాలలో అంతర్జాతీయ ఫ్యాషన్ ప్రదర్శనల్లో పాల్గొన్నది.

## మూలాలు
# రామిరెడ్డి (నటుడు)

| రామిరెడ్డి |
| --- |
| రామిరెడ్డి |
| జననం | గంగసాని రామిరెడ్డి వాయల్పాడు, వాల్మీకిపురం మండలం, అన్నమయ్య జిల్లా |
| ఇతర పేర్లు | అంకుశం రామిరెడ్డి |
| వృత్తి | నటుడు |
| క్రియాశీలక సంవత్సరాలు | 1990 - 2011 |
| ఎత్తు | 5 ft 10 in (178 cm) |

**గంగసాని రామిరెడ్డి** భారతదేశపు ప్రముఖ నటుడు. ఇతడు ప్రతినాయక పాత్రలకు ప్రసిద్ధి. దాదాపు అన్ని భారతీయ భాషలలో నటించాడు. తెలుగులో అంకుశం చిత్రం ద్వారా నట జీవితాన్ని ప్రారంభించిన రామిరెడ్డి, అ చిత్రం ఘనవిజయం సాధించడంతో తెలుగు, తమిళ, కన్నడ, హిందీ, మలయాళం, భోజ్‌పురి భాషలలో ప్రతినాయకుడిగా దాదాపు 250 చిత్రాలలో నటించాడు.

## వ్యక్తిగత జీవితం

రామిరెడ్డి చిత్తూరు జిల్లా, వాయల్పాడులో జన్మించాడు. అతని చదువంతా హైదరాబాదులోనే సాగింది. ఉస్మానియాయూనివర్శిటీ నుంచి జర్నలిజంలో పట్టా పొందిన ఇతను నటుడు కాక మునుపు ఓ ఉర్దూ పత్రికలో విలేఖరిగా పనిచేశాడు. కొంతకాలం మూత్రపిండాల సంబంధ వ్యాధి కారణంగా మృత్యువు అంచుల వరకు వెళ్ళి వచ్చాడు. కానీ అదే వ్యాధితో హైదరాబాదులోని కిమ్స్‌ ఆసుపత్రిలో చికిత్స పొందుతూ 2011 ఏప్రిల్ 14న మృతి చెందాడు. అతనికి ఇద్దరు కుమార్తెలు, ఒక కొడుకు.

## సినిమాలు

1989 లో రాజశేఖర్ కథానాయకుడిగా వచ్చిన అంకుశం సినిమాలో ప్రతినాయకుడిగా సినిమాల్లోకి అడుగు పెట్టాడు. తొలి సినిమాకే నంది పురస్కారం అందుకున్నాడు. ఆ తర్వాత చాలా సినిమాల్లో ప్రధాన ప్రతినాయకుడిగా అవకాశాలు లభించాయి. అంకుశం సినిమాను హిందీలో ప్రతిబంధ్ పేరుతో పునర్నిర్మాణం చేస్తే, అందులో కూడా ప్రధాన ప్రతినాయకపడుగా నటించాడు. అంకుశం, ఒసేయ్ రాములమ్మా, పెద్దరికం, అమ్మోరు, గాయం, అనగనగా ఒక రోజు, అడవిచుక్క, నాగప్రతిష్ఠ (2003), తెలుగోడు, జగద్గురు శ్రీ షిర్డీ సాయిబాబా, వీడు మనవాడే,నాయకుడు (2005) అతనికి బాగా గుర్తింపు తెచ్చిపెట్టిన సినిమాలు. అతని ఆఖరి చిత్రం మర్మం. ఎక్కువగా ప్రతినాయక పాత్రలే పోషించినా పెద్దరికం, అనగనగా ఒక రోజు లాంటి చిత్రాలలో వైవిధ్యభరితమైన పాత్రలు పోషించాడు.

## పేరుపడ్డ సంభాషణలు

* స్పాట్ పెడతా

## కేసు

2007 జనవరి 19, శనివారం రాత్రి 11:45 సమయంలో మెహదీపట్నం లోని రైతు బజార్ సమీపంలో పోలీసులు అతనిని మద్యంతాగి వాహనం నడుపుతున్నందుకు అరెస్టు చేశారు. ఆ సమయంలో రామిరెడ్డి నగర శివార్లలో ఓ కార్యక్రమానికి హాజరై శ్రీనగర్ కాలనీలో ఉన్న తన ఇంటికి వస్తున్నట్లు పోలీసులు తెలియజేశారు. మరుసటి రోజు బెయిల్ పై విడుదల చేశారు.

## మూలాలు
# కె.కె.శర్మ

| కె. కె. శర్మ |
| --- |
| జననం | కళ్ళేపల్లి శ్రీ వెంకటరామ కామేశ్వర శర్మ బరంపురం |
| మరణం | 2017 మే 18 |
| మరణ కారణం | గుండెపోటు |
| వృత్తి | రైల్వే ఉద్యోగి, నటుడు |

**కె.కె.శర్మ** తెలుగు సినిమా, రంగస్థల నటుడు. ఏడిద నాగేశ్వరరావు, వి.బి.రాజేంద్రప్రసాద్, నటులు హరనాథ్, మాడా, వడ్డాది సూర్యనారాయణమూర్తిలతో కలిసి కళాప్రపూర్ణ రాఘవ కళాసమితి నాటక సంస్థ తరఫున అనేక నాటకాలలో నటించాడు.

కె.కె.శర్మ పూర్తి పేరు కళ్లేపల్లి శ్రీ వెంకటరామ కామేశ్వర శర్మ. బరంపురంలో జన్మించాడు. నటనపై ఉన్న మక్కువతో రైల్వే ఉద్యోగానికి రాజీనామా చేసి, చిత్ర పరిశ్రమకు వచ్చారు. విఠలాచార్య దర్శకత్వంలో డీవీఎస్‌ రాజు నిర్మించిన గండికోట రహస్యం సినిమాతో సినీ జీవితాన్ని మొదలుపెట్టాడు. ఆయన చివరి చిత్రం హైటెక్‌ మర్డర్‌. స్నేహితులతో కలిసి గోల నాగమ్మ చిత్రాన్ని నిర్మించాడు.

కె. కె. శర్మ 2017 మే 18 న హైదరాబాదులో గుండెపోటుతో మరణించాడు.

## సినిమాలు

ఇతడు నటించిన కొన్ని తెలుగు సినిమాల జాబితా:

1. కంచు కోట (1967)
2. ప్రతీకారం (1969) - తొలి సినిమా
3. గండికోట రహస్యం (1969)
4. గండర గండడు (1969)
5. జరిగిన కథ (1969)
6. పసిడి మనసులు (1970)
7. మాయని మమత (1970)
8. ప్రేమజీవులు (1971)
9. మోసగాళ్ళకు మోసగాడు (1971)
10. పిల్లా? - పిడుగా? (1972)
11. మేమూ మనుషులమే (1973)
12. చిరంజీవి రాంబాబు (1978)
13. చిలిపి కృష్ణుడు (1978)
14. నాయుడుబావ (1978)
15. వెంకటేశ్వర వ్రత మహాత్యం (1980)
16. దారి తప్పిన మనిషి (1981)
17. పటాలం పాండు (1981)
18. ప్రేమ మూర్తులు (1982)
19. కంచు కాగడా (1984)
20. నవమోహిని (1984)
21. మయూరి (1985)
22. శ్రీవారి శోభనం (1985)
23. ఖైదీ రుద్రయ్య (1986)
24. కిరాయి దాదా (1987)
25. మా ఊరి మగాడు (1987)
26. వీరప్రతాప్ (1987)
27. అగ్నికెరటాలు (1988)
28. మంచి కుటుంబం (1989)
29. కొండవీటి దొంగ (1990)
30. మగాడు (1990)
31. ముద్దుల మేనల్లుడు (1990)
32. బ్రహ్మర్షి విశ్వామిత్ర (1991)
33. రౌడీ గారి పెళ్ళాం (1991)
34. గౌరమ్మ (1992)
35. పోకిరిరాజా (1994)
36. స్త్రీ (1995)
37. హలో నీకూ నాకూ పెళ్ళంట (1996)
38. ఆహ్వానం (1997)
39. ఉగాది (1997)
40. ఏమండీ పెళ్లి చేసుకోండి (1997)
41. ఉల్టా పుల్టా (1998)
42. పండగ (1998)
43. మారిన శృంగార పురుషుడు (1999)
44. దేవి నాగమ్మ (2002)
45. తొలిపరిచయం (2003)
46. కుంకుమ (2005)
47. సర్దార్ పాపన్న (2006)
48. ఉద్రేకం (2008)

## మూలాలు
# గౌతంరాజు (నటుడు)

| గౌతం రాజు |
| --- |
| గౌతం రాజు |
|  |
| జననం | రాజోలు, తూర్పు గోదావరి జిల్లా |
| జాతీయత | భారతీయుడు |
| వృత్తి | నటుడు |
| భాగస్వామి | ఝాన్సీ |
| పిల్లలు | లక్ష్మీ ప్రశాంతి, వీణా స్రవంతి, చిరంజీవి కృష్ణం రాజు |
| తల్లిదండ్రులు | కృష్ణం రాజు, లక్ష్మీకాంతమ్మ |

**గౌతంరాజు** తెలుగు సినిమా హాస్య నటుడు. ఈయన సుమారు 200 కి పైగా సినిమాలలో నటించాడు. రెండు సార్లు నంది పురస్కారం అందుకున్నాడు. రాజబాబు పురస్కారం అందుకున్నాడు.

## వ్యక్తిగత విశేషాలు

గౌతం రాజు స్వస్థలం తూర్పు గోదావరి జిల్లా. ఆయన తండ్రి పేరు కృష్ణం రాజు. అమ్మ లక్ష్మీకాంతమ్మ. ఆయన కొడుకు కృష్ణ కూడా సినిమాల్లో నటించడం ప్రారంభించాడు.

## కెరీర్

1980లో సింగీతం శ్రీనివాసరావు దర్శకత్వంలో వచ్చిన వసంతగీతం గౌతం రాజు మొదటి సినిమా.

## నటించిన సినిమాలు

గౌతం రాజు నటించిన సినిమాల పాక్షిక జాబితా

1. వసంత గీతం
2. ఆంటీ (1995)
3. మారిన శృంగార పురుషుడు (1999)
4. పాపే నా ప్రాణం (2000)
5. అందాల ఓ చిలకా (2001)
6. ప్రేమకు వేళాయెరా
7. రాఘవ (2002)
8. విలన్ (2003)
9. రెడీ
10. 143
11. అంజలి ఐ లవ్యూ (2004)
12. అదిరిందయ్యా చంద్రం (2005)
13. సక్సెస్ (2006)
14. సర్దార్ పాపన్న
15. అమ్మా నాన్న లేకుంటే (2007)
16. నేటి మహాత్మ (2007)
17. ఘరానా మొగుడు
18. పిస్తా
19. దాసన్నా (2010)
20. ఆలస్యం అమృతం (2010)
21. నేను పెళ్ళికి రెడీ (2013)
22. ముత్యం (2001)
23. మా ఆయన సుందరయ్య (2001)
24. శివుడు (2001)
25. విజయ్ (1989)
26. చంటిగాడు (2003)
27. మిస్టర్ గిరీశం (2009)
28. జై శ్రీరామ్ (2013)
29. చిన్న సినిమా (2013)
30. బన్నీ అండ్ చెర్రీ (2013)
31. సుప్రీమ్ (2016)
32. రాధ (2017)
33. శ్రీరాముడింట శ్రీకృష్ణుడంట (2017)
34. బేవర్స్ (2018)
35. ఊరంతా అనుకుంటున్నారు (2019)
36. కృష్ణ రావు సూపర్ మార్కెట్ (2019)
37. దృశ్యం 2
38. నేను కేర్ ఆఫ్ నువ్వు (2020)
39. టెంప్ట్ రాజా (2020)
40. నాతో నేను (2023)
41. అనుకున్నవన్నీ జరగవు కొన్ని (2023)
42. సావిత్రి w/o సత్యమూర్తి
43. కల్లు కాంపౌండ్ 1995 (2024)

## వెబ్ సిరీస్

* విరాటపాలెం

## పురస్కారాలు

1. రసమయి రంగస్థల పురస్కారం (2017)

## మూలాలు
# సుజాత మోహన్

| సుజాత మోహన్ |
| --- |
|  |
| Background information |
| Born |  (1963-03-31) 1963 మార్చి 31 కొచ్చి, కేరళ, భారతదేశం |
| Occupation | ప్లేబ్యాక్ సింగర్ |
| Years active | 1975-ప్రస్తుతం |
| Labels | * తరంగిణి రికార్డ్స్
* సత్యం ఆడియోస్
* మ్యాగ్నసౌండ్ రికార్డ్స్
* ఈస్ట్ కోస్ట్
* సౌపర్ణిక
 |
| Spouse |
వి.కృష్ణ మోహన్ ​(m. 1981)​ |

**సుజాత మోహన్,** భారతీయ సినీ నేపధ్య గాయిని. ఆమె ఎక్కువగా మలయాళం, తమిళ సినిమాల్లో పాటలు పాడింది. కానీ ఆమె తెలుగు, కన్నడ, హిందీ సినిమాల్లో కూడా పాటలు పాడింది. ఆమె దాదాపుగా 10,000కు పైగా పాటలు పాడింది. ప్రపంచవ్యాప్తంగా దాదాపు 5000 లైవ్ షోల్లో పాటలు పాడిన ఏకైక మహిళగా చరిత్ర సృష్టించింది సుజాత. మలయాళ సినిమాల్లో ఎక్కువగా పాటలు పాడటంతో మలయాళంలో మంచి గాయినిగా పేరొందింది.

## వ్యక్తిగత జీవితం

భారతదేశ స్వతంత్రానంతరం ఏర్పాటైన ట్రావెన్ కోర్-కొచిన్ రాష్ట్ర ప్రధమ ముఖ్యమంత్రి పరవూర్ టి.కె. నారాయణ పిళ్ళై మనవరాలు సుజాత. 1981 మే 9న డాక్టర్ కృష్ణమోహన్ ను వివాహం చేసుకుంది ఆమె. ఆమె ఏకైక కుమార్తె శ్వేత మోహన్ కూడా గాయిని కావడం విశేషం.

## కెరీర్

సుజాత తన 17వ ఏట నుంచీ, చదువుకుంటూనే కె.జె.ఏసుదాసు వంటి గాయకులతో ప్రపంచవ్యాప్తంగా ఎన్నో స్టేజిలపై షోలు చేసింది. ఆమె 6వ తరగతి చదివే సమయంలోనే కన్నెళుతీ పొట్టుతట్టు అనే సినిమా పాట పాడింది. 1975లో విడుదలైన మలయాళ సినిమా టూరిస్ట్ బంగ్లాలోని ఈ పాటకు ఎం.కె. అర్జునన్ సంగీత దర్శకత్వం వహించారు. సంగీత దర్శకుడు శ్యాం చేసిన కామం క్రోధం మోహం, సలీల్ చౌదరీ స్వరపరిచిన అపరాధీ సినిమాల్లోని పాటలు పాడింది ఆమె. ఆ సమయంలోనే ఎం.జి.రాధాకృష్ణన్ ఎన్నో పాటలు పాడించాడు సుజాత చేత. అవన్నీ సినిమాలకు చెందని పాటలే. వాటిలో ఒడక్కుళల్ విలి అనే ఆల్బం అతి పెద్ద హిట్ అయింది.

## మూలాలు
# అనిల్ సుంకర

**అనిల్ సుంకర**, తెలుగు సినిమా నిర్మాత, రచయిత, దర్శకుడు. ఇతడు నిర్మించిన *దూకుడు* సినిమా అనేక అవార్డులు గెలుచుకుంది.

## సినిమారంగం

అనిల్ సుంకర, 14 రీల్స్ ఎంటర్టైన్మెంట్ పతాకంపై *నమో వెంకటేశ*, *1 - నేనొక్కడినే,* *లెజెండ్*, *ఆగడు*, కృష్ణ గాడి వీర ప్రేమ గాథ, హైపర్, *లై* మొదలైన సినిమాలను, ఎకె ఎంటర్టైన్మెంట్స్ పతాకంపై *బిందాస్*, *ఆహా నా పెళ్ళంట*, *యాక్షన్ 3D,* *జేమ్స్ బాండ్, రన్*, ఈడోరకం ఆడోరకం, ఈడు గోల్డ్ ఎహె, కిట్టు ఉన్నాడు జాగ్రత్త, అంధగాడు, కిరాక్‌ పార్టీ, రాజుగాడు, సీత, చాణక్య మొదలైన సినిమాలను నిర్మించాడు. 2013లో *యాక్షన్ 3D* చిత్రానికి దర్శకత్వం వహించాడు. *మహాసముద్రం* సినిమా, ఏ.పి.జె. అబ్దుల్ కలామ్ బయోపిక్ నిర్మాణ దశలో ఉన్నాయి.

## సినిమాలు

**నిర్మాతగా**

| క్రమసంఖ్య
 | సంవత్సరం
 | సినిమా పేరు
 |
| --- | --- | --- |
| 29
 | 2021
 | మహాసముద్రం
 |
| 28
 | 2020
 | *సరిలేరు నీకెవ్వరు* |
| 27
 | 2019
 | *చాణక్య* |
| 25
 | 2019
 | *సీత* |
| 24
 | 2018
 | *రాజుగాడు* |
| 23
 | 2018
 | *కిరాక్‌ పార్టీ* |
| 22
 | 2017
 | *లై* |
| 21
 | 2017
 | *అంధగాడు* |
| 20
 | 2017
 | *కిట్టు ఉన్నాడు జాగ్రత* |
| 19
 | 2016
 | *ఈడు గోల్డ్ ఎహె* |
| 18
 | 2016
 | *హైపర్* |
| 17
 | 2016
 | *సెల్ఫీ రాజా* |
| 16
 | 2016
 | *ఈడోరకం ఆడోరకం* |
| 15
 | 2016
 | *రన్* |
| 14
 | 2016
 | *కృష్ణ గాడి వీర ప్రేమ గాథ* |
| 13
 | 2015
 | *రాజు గారి గది* |
| 12
 | 2015
 | *జేమ్స్ బాండ్* |
| 11
 | 2014
 | *ఆగడు* |
| 10
 | 2014
 | *పవర్* |
| 9
 | 2014
 | *లెజెండ్* |
| 8
 | 2014
 | *చందమామ కథలు* |
| 7
 | 2014
 | *1 - నేనొక్కడినే* |
| 6
 | 2013
 | *యాక్షన్ 3D* |
| 5
 | 2012
 | *వెన్నెల 1 1/2* |
| 4
 | 2011
 | *దూకుడు* |
| 3
 | 2011
 | *ఆహా నా పెళ్ళంట* |
| 2
 | 2010
 | *నమో వెంకటేశ* |
| 1
 | 2010
 | *బిందాస్* |

దర్శకుడిగా
* *యాక్షన్ 3D* (2013)

## అవార్డులు

* ఉత్తమ చిత్ర విభాగంలో సినీ'మా' అవార్డు (2012): దూకుడు
* ఉత్తమ చిత్రంగా ఫిలింఫేర్ అవార్డు (2012): *దూకుడు*
* ఉత్తమ చిత్రంగా సైమా అవార్డు (2012): *దూకుడు*
* ఉత్తమ చిత్ర విభాగంలో టైమ్స్ ఆఫ్ ఇండియా ఫిల్మ్ అవార్డు (2012): దూకుడు
* ఉత్తమ ప్రజాదరణ పొందిన చిత్రంగా నంది అవార్డు (2013): దూకుడు
* తెలుగులో ఉత్తమ చలన చిత్రంగా జాతీయ చిత్ర పురస్కారం (2015): *చందమామ కథలు*

## మూలాలు
# సోనాల్ చౌహాన్

| సొనాల్ చౌహాన్ |
| --- |
| ఫిలిం ఫేర్ స్టైల్ & గ్లామర్ అవార్డ్స్ 2016 లో సొనాల్ చౌహాన్ |
| జననం |  (1989-05-16) 1989 మే 16 బులంద్షహర్ , భారత దేశం |
| వృత్తి | మోడల్, నటి, గాయకురాలు |
| క్రియాశీలక సంవత్సరాలు | 2005 – నేటి వరకు |
| Title | ఫెమీనా మిస్ ఇండియా వరల్డ్ టూరిజం 2005 *మిస్ వరల్డ్ టూరిజం 2005* |

సోనాల్ చౌహాన్ (మే 16, 1989 న జన్మించారు) ఒక భారతీయ ఫ్యాషన్ మోడల్, గాయకురాలు, నటి, ప్రధానంగా తెలుగు సినిమా, హిందీ సినిమాల్లో పనిచేస్తున్నారు. ఆమె అనేక అందాల పోటీలను గెలుచుకుంది, ఆమె "జన్నత్" అనే హింది చిత్రంలో తొలిసారిగా నటించింది.

## జీవితం తొలి దశలో

సోనాల్ బులంద్షహర్ లో జన్మించింది.ఆమె నోయిడాలోని ఢిల్లీ పబ్లిక్ స్కూల్లో చదువుకుంది తరువాత న్యూ ఢిల్లీలోని గార్గి కాలేజీలో ఫిలొసఫి చదివింది.

## కెరీర్

### మోడల్గా

2011లో సోనాల్ చౌహాన్
మలేషియాలోని సరావాక్ రాష్ట్రంలో మిరిలో మిస్ వరల్డ్ టూరిజం 2005 గా ఆమె గుర్తించబడింది . ఆమె మిస్ వరల్డ్ టూరిజం గా ఎన్నుకొనబడ్ద మొట్టమొదటి భారతీయురాలు.ఆమె డిష్ టి.వి., పాండ్స్, నోకియా వంటి బ్రాండ్ల ప్రకటనలలో కూడా కనిపించింది. ఇండియా ఇంటర్నేషనల్ ఆభరణాల వీక్ 2011 లో నగలు బ్రాండ్ YS18 కోసం షో స్టాపర్గా ఆమె రాంప్లో నడిచింది.

### నటిగా

ఆమె మొట్టమొదటిసారి హిమేష్ రేషమ్మియా యొక్క ఆల్బమ్ ఆప్ కా సురోర్లో తెరపై కనిపించింది. .అమె మొదటి చిత్రం జన్నత్. ఈ చిత్రంలో ఆమె ఇమ్రాన్ హష్మి సరసన నటించారు. 2008 లో అమె రేయింబో అనే చిత్రమ్లో నటించారు. తరువాత ఒక కన్నడ, మూడు హింది చిత్రాల్లో నటించారు.

ఆ తర్వాత బాలకృష్ణతో కలిసి తెలుగు సినిమా లెజెండ్ చిత్రం లో నటించారు. ఆమె తదుపరి చిత్రం పండగా చెస్కో.2015 ప్రారంభంలో, ఆమె రెండు తెలుగు సినిమాల సైజు జీరోతో ఆర్య, షేర్ సరసన నందమూరి కళ్యాణ్ రామ్తో నటించతానికి ఒప్పుకున్నారు.

2016 లో అమె డిక్టేటర్ అనె తెలుగు చిత్రమ్లో నతించారు.

## నటించిన సినిమాలు

| సంవత్సరం
 | సినిమా
 | పాత్ర
 | భాష
 | ఇతర విషయాలు
 |
| --- | --- | --- | --- | --- |
| 2008
 | *జన్నత్* | జొయా మాతుర్
 | హిందీ
 | ఫిలిం ఫరె ఉత్తమ తొలి నటికి ఎంపికైనది
 |
| 2008
 | రెయిన్‌బో
 | స్వప్న
 | తెలుగు
 |  |
| 2010
 | *చెలువయే నిన్ను నోడలు* | ప్రాకృతి
 | కన్నడ
 |  |
| 2011
 | భుడ్డా..హోగా తెరా బాప్
 | తాన్య
 | హిందీ
 |  |
| 2012
 | పెహ్లా సితారా
 |  | హిందీ
 |  |
| 2013
 | 3జీ(హిందీ)
 | షీనా
 | హిందీ
 | "కైసే బతేన్" పాటకు నేపథ్య గాయకురాలు కూడా
 |
| 2014
 | లెజెండ్
 | స్నేహ
 | తెలుగు
 |  |
| 2015
 | పండగ చేస్కో
 | అనుష్కా (స్వీటి)
 | తెలుగు
 |  |
| షేర్
 | నందిని
 | తెలుగు
 |  |
| సైజ్ జీరొ(సినిమా)
 | సిమ్రన్
 | తెలుగు
 |  |
| ఇంజి ఇడుపళగి
 | తమిళం
 |  |
| 2016
 | *డిక్టేటర్* | ఇందు
 | తెలుగు
 |  |
| 2019
 | *రూలర్* |  | తెలుగు
 |  |
| 2022
 | ది ఘోస్ట్
 |  | తెలుగు
 |  |
| ఎఫ్ 3
 |  | తెలుగు
 |  |

## మూలాలు

## బాహ్య లింకులు

* ట్విట్టర్ లో సోనాల్ చౌహాన్
* ఇన్‌స్టాగ్రాం లో Sonal Chauhan
* ఇంటర్నెట్ మూవీ డేటాబేసు లో Sonal Chauhan పేజీ
# వైజాగ్ ప్రసాద్

| వైజాగ్ ప్రసాద్ |
| --- |
| జననం | కొర్లాం పార్వతీ వరప్రసాదరావు గోపాలపట్నం, విశాఖపట్నం |
| మరణం | అక్టోబర్ 21, 2018 హైదరాబాదు, తెలంగాణ |
| వృత్తి | రంగస్థల, టీవి, సినీ నటుడు |
| భాగస్వామి | విద్యావతి |
| పిల్లలు | రత్నప్రభ, రత్నకుమార్ |

**వైజాగ్ ప్రసాద్** (**కొర్లాం పార్వతీ వరప్రసాదరావు**; మరణం: అక్టోబర్ 21, 2018) రంగస్థల, టీవి, సినీ నటుడు. ఎక్కువగా సహాయక పాత్రలు పోషిస్తుంటాడు. రంగస్థలం నుంచి వెండితెరకు వచ్చాడు. తేజ దర్శకత్వంలో వచ్చిన నువ్వు నేను సినిమాలో ఆయన పోషించిన కథానాయకుడి తండ్రి పాత్ర సినిమాలో పలు అవకాశాలను తెచ్చి పెట్టింది. 170కి పైగా సినిమాల్లో నటించాడు.

## జీవితం

ఈయన అసలు పేరు కొర్లాం పార్వతీ వరప్రసాదరావు. విశాఖపట్నం లోని గోపాలపట్నం ఆయన స్వస్థలం. వైజాగ్ నుంచి వచ్చాడు కాబట్టి ఆయన పేరు వైజాగ్ ప్రసాద్ గా స్థిరపడిపోయింది. తండ్రి ఉపాధ్యాయుడు. తల్లిదండ్రులకు ముగ్గురు అమ్మాయిల తర్వాత నాలుగో సంతానంగా జన్మించాడీయన. ఈయనకు ఒక చెల్లెలు కూడా ఉంది. ఊహ తెలియక ముందే తల్లి కన్నుమూసింది. మేనమామ దగ్గరుండి ఎస్. ఎస్. ఎల్. సి దాకా చదువుకున్నాడు. చదువుకునే రోజుల్నుంచే నాటకాల్లో నటించేవాడు. నాటకాల పిచ్చితో అగ్రికల్చర్ బి. ఎస్. సి లో సీటు, ఎం. బి. బి. ఎస్ సీటు పోగొట్టుకున్నాడు. తర్వాత బి. ఎ. చదివాడు.

## కుటుంబం

ఆయన భార్య విద్యావతి. ఈ దంపతులకు ఇద్దరు పిల్లలు. రత్నప్రభ, రత్నకుమార్. ఇద్దరూ కంప్యూటర్ ఇంజనీర్లు. అమ్మాయి అమెరికాలో నివాసం ఉండగా అబ్బాయి లండన్ లో ఉంటున్నాడు.

## రంగస్థల ప్రస్థానం

1963లో నాటక రంగంలోకి ప్రవేశించిన ప్రసాద్ సుమారు 700 నాటికల్లో నటించాడు.

* అప్పు పత్రం
* భలే పెళ్లి
* భజంత్రీలు
* కాల ధర్మం
* ఆకలి రాజ్యం
* హెచ్చరిక
* వేట కుక్కలు
* కాలకూటం
* ఋత్విక్
* గరీబీ హఠావో

## నటించిన చిత్రాలు

వైజాగ్ ప్ర‌సాద్ దాదాపు 170కి పైగా సినిమాల‌లో క్యారెక్ట‌ర్ ఆర్టిస్ట్‌గా న‌టించాడు. 1983 లో వచ్చిన బాబాయ్ అబ్బాయ్ నటుడిగా ఆయన మొదటి సినిమా. నువ్వు నేను చిత్రంలో ఆయన పోషించిన ధనవంతుడైన కథానాయకుడి తండ్రి పాత్ర మంచి పేరు తెచ్చిపెట్టింది. జై చిరంజీవ సినిమాలో కథానాయిక భూమిక తండ్రిగా చెప్పుకోదగ్గ పాత్రను పోషించాడు.

ఇతడు నటించిన తెలుగు సినిమాల పాక్షిక జాబితా:

* బాబాయ్ అబ్బాయ్ (1985)
* ప్రతిఘటన (1986)
* నీరాజ‌నం (1989)
* సుంద‌ర‌కాండ‌ (1992)
* ఛాంపియన్ (1992)
* ఇది మా అశోగ్గాడి లవ్ స్టోరి (2002)
* నువ్వు నేను (2001)
* జెమిని (2002)
* నినుచూడక నేనుండలేను (2002)
* నీతోడు కావాలి (2002)
* మళ్ళీ మళ్ళీ చూడాలి (2002)
* శివరామరాజు (2002)
* అల్లరి రాముడు (2002)
* అనగనగా ఓ కుర్రాడు (2003)
* అప్పుడప్పుడు (2003)
* జానకి వెడ్స్ శ్రీరామ్ (2003)
* జూనియర్స్ (2003)
* కేడి నెం.1 (2004)
* ఐతే ఏంటి (2004)
* గుడుంబా శంకర్ (2004)
* గౌరీ (2004)
* పెదబాబు (2004)
* అతనొక్కడే (2005)
* అలెక్స్ (2005)
* అల్ల‌రి బుల్లోడు (2005)
* పొలిటికల్ రౌడీ (2005)
* భద్ర (2005)
* జై చిరంజీవ (2006)
* షాక్ (2006)
* ఫిట్టింగ్ మాస్టర్ (2009)
* హీరో (2008)
* బంగారు బాబు (2009)
* శుభప్రదం (2010)
* అత్తారింటికి దారేది (2013)
* మసాలా (2013)
* పిల్లా నువ్వు లేని జీవితం (2014)
* లెజెండ్ (2014)
* లయన్ (2015)
* పాకశాల (2016)
* రాణి గారి బంగళా (2016)
* లవర్స్ క్లబ్ (2017)
* ఇది మా ప్రేమకథ (2017)
* ఆఫీసర్ (2018)
* ఇది మా ప్రేమ క‌థ‌

## మరణం

గత కొతంకాలంగా అనారోగ్య సమస్యలతో బాధపడుతున్న ప్రసాద్ హైదరాబాదులోని తన నివాసంలో 2018, అక్టోబర్ 21న ఉదయం 3 గంటలకు గుండెపోటుతో మరణించారు.

## మూలాలు

## బయటి లంకెలు

* ఇంటర్నెట్ మూవీ డేటాబేసు లో వైజాగ్ ప్రసాద్ పేజీ
* వైజాగ్ ప్రసాద్ వివరాలు
# జె. డి. చక్రవర్తి

| జె. డి. చక్రవర్తి |
| --- |
|  |
| జననం | నాగులపాటి శ్రీనివాస చక్రవర్తి 1972 ఏప్రిల్ 16 రాజమండ్రి , ఆంధ్రప్రదేశ్ |
| ఇతర పేర్లు | జె. డి. , గడ్డం చక్రవర్తి |
| వృత్తి | నటుడు, దర్శకుడు |
| క్రియాశీలక సంవత్సరాలు | 1989–ఇప్పటివరకు |
| భాగస్వామి | అనుకృతి గోవింద్ శర్మ |

**జె. డి. చక్రవర్తి**  ఒక భారతీయ సినీ నటుడు, దర్శకుడు. అసలు పేరు నాగులపాటి శ్రీనివాస చక్రవర్తి. రామ్ గోపాల్ వర్మ మొదటి చిత్రం శివ సినిమాతో నటుడిగా పరిచయమయ్యాడు. శివ సినిమా మంచి విజయం సాధించడంతో పాటు తెలుగుతోను తమిళంతో పాటు హిందీలో కూడా అవకాశాలు వచ్చాయి. కొన్నాళ్ళు ప్రతినాయకుడిగా, సహనటుడిగా నటించాడు. వన్ బై టూ, మనీ మనీ, గులాబీ చిత్రాలతో కథానాయకుడిగా పేరు తెచ్చుకున్నాడు. తర్వాత వచ్చిన మృగం, దెయ్యం, బొంబాయి ప్రియుడు, ఎగిరే పావురమా చిత్రాలతో మరిన్ని విజయాలు అందుకున్నాడు.

## నేపథ్యము

హైదరాబాదు లోని తెలుగు బ్రాహ్మణ కుటుంబంలో కర్ణాటక సంగీత విద్వాంసురాలైన డాక్టర్ శాంత కోవెల నాగులపాటి, నాగులపాటి సూర్యనారాయణ దంపతులకు జన్మించాడు. పాఠశాల విద్యను హైదరాబాదులోని సెయింట్ జార్జ్స్ గ్రామర్ పాఠశాల లో, ఇంజనీరింగ్ విద్యను చైతన్య భారతి కళాశాల లో పూర్తి చేశాడు.

## సినీ ప్రస్థానం

1989లో రాంగోపాల్ వర్మ చిత్రం శివ చిత్రంలో ప్రతినాయక పాత్ర అయిన విద్యార్థి నాయకుడు జె. డి. పాత్రను పోషించడంతో ఇతని సినీ నట ప్రస్థానము ప్రారంభమైంది. తర్వాత ఒక మలయాళ చిత్రం
**ఎన్నొందిష్టం కూడమో**  లో సహాయక పాత్రను పోషించాడు. 1998 జూలై 3 న తెలుగు, హిందీ భాషలలో విడుదలైన సత్య చిత్రం ఇతనికి మంచి పేరును తీసుకువచ్చింది.

### నటుడు

* శివ (1989)
* నేటి సిద్ధార్థ (1990)
* అతిరధుడు (1991)
* శ్రీవారి చిందులు (2001)
* లాఠీ (1992)
* అక్కాచెల్లెళ్లు (1993)
* ఆదర్శం (1993)
* ఇన్స్‌పెక్టర్ అశ్విని (1993)
* మనీ (1993)
* రక్షణ (1993)
* వన్ బై టూ (1993)
* మనీ మనీ (1995)
* అనగనగా ఒక రోజు (1996)
* గులాబి (1996)
* దెయ్యం (1996)
* బొంబాయి ప్రియుడు (1996)
* మృగం (1996)
* వైఫ్ ఆఫ్ వి. వరప్రసాద్ (1996)
* ఎగిరే పావురమా (1997)
* నేను ప్రేమిస్తున్నాను (1997)
* సత్య (1998)
* ప్రేమకు వేళాయెరా (1999)
* హరిశ్చంద్ర (1999)
* కోదండ రాముడు (2000)
* పాపే నా ప్రాణం (2000)
* మా పెళ్ళికి రండి (2000)
* అక్కా బావెక్కడ (2001)
* నవ్వుతూ బతకాలిరా (2001)
* సూరి (2001)
* ప్రేమకు స్వాగతం (2002)
* గోల్‌మాల్ (2003)
* కాశి (2004)
* మధ్యాహ్నం హత్య (2004)
* దుబాయ్ శీను (2007)
* హోమం (2008)
* జోష్ (2009)
* మనీ మనీ మోర్ మనీ (2011)
* ఆల్ ది బెస్ట్ (2012)
* డైనమైట్ (2015)
* నక్షత్రం ( 2017)
* హిప్పీ (2019)
* ఎంఎంఓఎఫ్ (2021)
* ఇద్దరు (2023)
* జాతస్య మరణం ధ్రువం
* గాయపడ్డ సింహం (2026)

### దర్శకుడు

* హోమం (2008)
* సిద్ధం (2009)
* మనీ మనీ మోర్ మనీ (2011)
* ఆల్ ది బెస్ట్ (2012)

## వెబ్ సిరీస్

* దయా (2023)

## మూలాలు

## బయటి లంకెలు

ఇంటర్నెట్ మూవీ డేటాబేసు లో జె. డి. చక్రవర్తి పేజీ
# సింధు మేనన్

| సింధు మేనన్ |
| --- |
|  |
| జననం | సింధు మేనన్ బెంగుళూరు |
| వృత్తి | నటి, టీవీ వ్యాఖ్యాత |
| క్రియాశీలక సంవత్సరాలు | 1994–2012 |
| భాగస్వామి | ప్రభు |
| పిల్లలు | 1 |

**సింధు మేనన్** ఒక దక్షిణ భారత సినీ నటి. తెలుగు, తమిళం, కన్నడ, మలయాళ భాషల్లో నటించింది. ఆమె 1994లో రష్మి అనే కన్నడ సినిమా లో బాల నటిగా సినీరంగ ప్రవేశం చేసింది.

## బాల్యం

సింధు బెంగుళూరు లోని ఓ మళయాలీ కుటుంబంలో జన్మించింది. ఆమెకు కార్తీక్ అనే ఒక తమ్ముడు ఉన్నాడు. అతను మొదట్లో కన్నడ మ్యూజిక్ చానల్లో వీజేగా పనిచేసి తరువాత నటుడు అయ్యాడు.
సింధు తన మాతృభాషయైన మలయాళమే కాక, తెలుగు, తమిళం, కన్నడ, హిందీ, ఆంగ్ల భాషల్లో మాట్లాడగలదు.

## నట జీవితం

సింధు చిన్నతనంలోనే భరత నాట్యం లో శిక్షణ తీసుకున్నది. ఒకానొక భరత నాట్యం పోటీలలో న్యాయనిర్ణేతగా వ్యవహరించిన భాస్కర్ హెగ్డే ఆమెను కన్నడ దర్శకుడు కె.వి. జయరాం కు పరిచయం చేశాడు. అలా ఆమె 1994లో రష్మి అనే కన్నడ సినిమాలో నటించింది. తరువాత ఆమెకు పలు అవకాశాలు వచ్చాయి. 1999లో 13 సంవత్సరాల వయసులో ప్రేమ ప్రేమ ప్రేమ అనే సినిమాలో కథానాయికగా నటించింది. తెలుగులో చందమామ చిత్రంలో హీరోయిన్ గా నటించి మెప్పించిన సింధు మేనన్ వైశాలి, సిద్ధం, త్రినేత్రం, రెయిన్‌బో అలాగే మరిన్ని చిత్రాల్లో నటించింది.

తరువాత 15 సంవత్సరాల వయసులో తెలుగు లో భద్రాచలం, తమిళంలో *ఉత్తమన్*, మలయాళంలో *సముత్తిరం*, పులిజన్మమ్ అనే సినిమాల్లో నటించింది.

## వివాహం

సింధు యూకే లో స్థిరపడ్డ తెలుగు క్రైస్తవ కుటుంబానికి చెందిన డొమినిక్ ప్రభు అనే ఐటీ నిపుణుడిని ఏప్రిల్ 2010న వివాహం చేసుకున్నది.
వారికి ఓ కూతురు. పేరు స్వెత్లానా.

## మూలాలు

## బయటి లింకులు

* ఇంటర్నెట్ మూవీ డేటాబేసు లో సింధు మేనన్ పేజీ
# కోట ప్రసాద్

**కోట ప్రసాద్కోట ప్రసాద్ (కోట వెంకట ఆంజనేయ ప్రసాద్)** తెలుగు సినిమా నటుడు. అతను సినీ నటుడు అయిన కోట శ్రీనివాసరావు కుమారుడు.

## జీవిత విశేషాలు

అతను కోట శ్రీనివాసరావు, రుక్మిణి దంపతులకు జన్మించాడు. అతని స్వస్థలం విజయవాడ దగ్గర కంకిపాడు. హైదరాబాదులో నివాసం ఉండేవాడు. అతను యం.బి.ఎ చదివాడు. అతని భార్య మోనాలీ. వారికి ఇద్దరు కుమారులు. వారు శ్రీనివాసరావు, శ్రీహర్ష.

అతను జె.డి.చక్రవర్తి దర్సకత్వంలో జగపతి బాబు కధానాయకుడు గా వచ్చిన సిద్ధం చిత్రం ద్వారా తెలుగు సినిమా పరిశ్రమకు పరిచయమయ్యాడు. ప్రతినాయకునిగా నటించాడు.

అతను 2010 జూన్ 20 న బైక్ మీద వస్తుండగా శంషాబాద్ సమీపంలో జరిగిన రోడ్డు ప్రమాదంలో మరణించాడు. మరణించేనాటికి అతని వయస్సు 41 సంవత్సరాలు.

## నటించిన చిత్రాలు

* సిద్ధం - సలీం పాత్రలో
* గాయం-2 - 2010
* వాడు వీడు ఇంకొకడు

## మూలాలు

## బాహ్య లంకెలు

* ఇంటర్నెట్ మూవీ డేటాబేసు లో కోట ప్రసాద్ పేజీ